Izvor: Mark Metcalfe Getty Images Sport

Reprezentacija Srbije plasirala se u finale ATP kupa u Australiji pošto je Novak Đoković trijumfom protiv Danila Medvedeva 6:1, 5:7, 6:4 doneo drugi poen svom timu. Prethodno je Dušan Lajović savladao Karena Hačanova 7:5, 7:6 (1).

Rival Srbiji u premijernom izdanju ATP kupa će biti pobednik dula koji počinje u 8:30 časova, a sastaju se selekcije Australije i Španije. Prenos je na Sport Klubu.

Bila je to Novakova 20. uzastopna pobeda za državni tim.

Drugi igrač sveta je perfektno odigrao prvi set protiv Medvedeva, koji nijednog trenutka nije uspeo da nađe rešenje za raspoloženog rivala.

Đoković je u svakom od tri servisa ruskog igrača ima brejk loptu, iskoristio je u četvrtom i šestom gemu, i za svega 32 minuta dobio prvi set - 6:1.

First to the final,#TeamSerbia!



Djokovic pulls out a hard-fought victory behind sterling tennis 6-1 5-7 6-4 over Medvedev to take the tie 2-0.#ATPCup|#SRBRUSpic.twitter.com/wvaukq6rQl — ATPCup (@ATPCup)January 11, 2020

Ipak, Medvedev, koji je zahvaljujući osvojenim poenima na ATP kupu na četvrtoj poziciji rang liste pretekao Dominika Tima, bio je mnogo teži rival u drugom setu uprkos tome što je Đoković napravio brejk već u prvom gemu.

Medvedev je odmah uzvratio i na krilima oduzetog servisa osvojio četiri uzastopna gema za 4:1. Rus je u tim momentima bio znatno svežiji od Noleta, ali je srpski teniser po ko zna koji put u karijeri u najtežim momentima pokazao koliko je mentalno jak.

When you're trying to watch your favorite show but your roommate keeps talking#ATPCup|#SRBRUSpic.twitter.com/zcMVvd1Q1Q — ATPCup (@ATPCup)January 11, 2020

Đoković je oduzeo servis protivniku za 4:3, potom je dva puta dolazio do izjednačenja (4:4 i 5:5), međutim, u 12. gemu je posustao i Medvedevu treći put u ovom setu dozvolio da mu oduzme servis i izjednači na 1:1.

The crowd is on its FEET!



Djokovic grinds out the break and consolidates for 4-4 with a magical shot.#ATPCup|#SRBRUSpic.twitter.com/FSNKfeKYTC — ATPCup (@ATPCup)January 11, 2020

U odlučujućem setu, evidentno umorni rivali, nisu se štedeli, a ključan je bio brejk Đokovića u četvrtom gemu za 3:2 kojom je razbudio srpske navijače u Sidneju.

Novak je u poslednjem gemu trećeg seta spasao tri brejk lopte, jedine koje je Medvedev imao u tom delu meča, i posle dva časa i 47 minuta iskoristi drugu meč loptu i četvrti put u karijeri savladao Rusa i tako prekinuo niz od dva poraza.

Na programu je i dubl meč koji nećče imati rezultatski značaj.